smcproject/ml-wiki-sentences huggingface dataset:
ശബരിമല അയ്യപ്പൻ ഹൈന്ദവദൈവമായ അയ്യപ്പൻ സഹോദരൻ അയ്യപ്പൻ കേരളത്തിലെ സാമൂഹികപരിഷ്കർത്താക്കളിലൊരാളായ സഹോദരൻ അയ്യപ്പൻ എ. അയ്യപ്പൻ - മലയാള സാഹിത്യകാരൻ ഡോ.എ. അയ്യപ്പൻ -മലയാളിയായ നരവംശ ശാസ്ത്രജ്ഞൻ സി.സി. അയ്യപ്പൻ - ഒന്നാം കേരളനിയമസഭയിലെ ഒരംഗം, കമ്മ്യൂണിസ്റ്റ് നേതാവ്.
ഇഡ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ida_(film)
പോളിഷ് ചലച്ചിത്രകാരനായ പവേൽ പൗലികോവ്സ്കി സംവിധാനം ചെയ്ത് 2013 ൽ പുറത്തിറങ്ങിയ ചിത്രമാണ് ഇഡ രണ്ടാം ലോകമഹായുദ്ധകാലത്ത് നാസികളിൽ നിന്നും രക്ഷപെടാൻ ഒളിവുജീവിതം നയിച്ച ഒരു പോളിഷ് -ജൂത പെൺകുട്ടിയുടേ ജീവിതകഥയാണ് ഇതിന്റെ ഇതിവൃത്തം.
ഏറ്റവും മികച്ച അന്യഭാഷാചിത്രത്തിനും ഛായാഗ്രഹണത്തിനുമുള്ള  87 മതു ഓസ്കർ ബഹുമതിയ്ക്കു വേണ്ടി ഇഡ ശുപാർശ ചെയ്യപ്പെട്ടിട്ടുണ്ട്.
അവലംബം പുറംകണ്ണികൾ ഔദ്യോഗിക വെബ്സൈറ്റ് at Music Box Films Ida ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് Ida റോട്ടൻ ടൊമാറ്റോസിൽ നിന്ന് Ida മെറ്റാക്രിട്ടിക്കിൽ നിന്ന് Ida
ഇഡ സാക്സ്റ്റൺ മക്കിൻലി
ഇഡ സാക്സ്റ്റൺ മക്കിൻലി (ജീവിതകാലം: ജൂൺ 8, 1847 – മെയ് 26, 1907) 1897 മുതൽ 1901 വരെയുള്ള കാലഘട്ടത്തിൽ അമേരിക്കൻ ഐക്യനാടുകളുടെ പ്രഥമവനിതയെന്ന സ്ഥാനം അലങ്കരിച്ച വനിതയാണ്.
ഒഹിയോ യിലെ കാൻറണിൽ , ഒരു ബാങ്കറായ ജയിസ് സാക്സ്റ്റണിൻറെയും കാതറീൻ ഡെവാൾട്ടിൻറെയും മൂത്തി പുത്രിയായിട്ടായിരുന്നു അവരുടെ ജനനം.
ഇഡ ഹിൽ ഇംഗ്ലീഷ് വിലാസം https://ml.wikipedia.org/wiki/Ida_Hill
ഇഡ കാർലിട്ടൻ തല്ലോൺ ഹിൽ (ആഗസ്റ്റ്11, 1875 – ഡിസംബർ14, 1954) അമേരിക്കൻ പുരാവസ്തുശാസ്ത്രജ്ഞയും, ചരിത്രകാരിയും, ക്ലാസിക്കൽ പണ്ഡിതയുമായിരുന്നു.
പുരാവസ്തുശാസ്ത്രവും, ഭൂഗർഭശാസ്ത്രവും, ചരിത്രവും തമ്മിലുള്ള ബന്ധത്തെക്കുറിച്ച് പഠിക്കാൻ ഹില്ലിന് വലിയ താല്പര്യം ഉണ്ടായിരുന്നു.
അവരുടെ 50 വർഷത്തെ ഔദ്യോഗികജീവിതത്തിലും ഗവേഷണത്തിലും പ്രസിദ്ധീകരണങ്ങളിലും ഇത് പ്രതിഫലിച്ചിരുന്നു.
ജോണും ഗ്രേസ് ഗ്രീൻ തല്ലനുമായിരുന്നു മാതാപിതാക്കൾ.
ന്യൂയോർക്കിലെ ബ്രൂക്ക്ലിനിൽ പാക്കർ കൊളിഗേറ്റ് ഇൻസ്റ്റിറ്റ്യൂട്ട് ഫോർ ഗേൾസിൽ ചേർന്ന് പഠിച്ചു.
1897-ൽ വസ്സർ കോളേജിൽ നിന്ന് ബിരുദമെടുക്കുകയും ചെയ്തു.
1899 മുതൽ 1901 വരെ ഹിൽ ഏഥൻസിലെ അമേരിക്കൻ സ്ക്കൂൾ ഓഫ് ക്ലാസിക്കൽ സ്റ്റഡീസിൽ ചേർന്നു.
വസ്സർ കോളേജിൽ ഒന്നിച്ചുണ്ടായിരുന്ന ലിഡ ഷ കിങിനോടൊപ്പം അമേരിക്കൻ സ്ക്കൂൾ ഓഫ് ക്ലാസിക്കൽ സ്റ്റഡീസിൽ ചേർന്നു.
ഇഡ ഹിൽ, ലിഡ ഷ കിങ് എന്നിവർ സുഹൃത്തുക്കളാകുകയും ക്ളാസ്സു തുടങ്ങുന്നതിനുമുമ്പ് മൂന്നുമാസക്കാലം രണ്ടുപേരും കൂടി യൂറോപ്പിൽ ചുറ്റിസഞ്ചരിക്കുകയും ചെയ്തു.
പിന്നീട് പുരാവസ്തു പ്രസിദ്ധീകരണങ്ങൾ രണ്ടുപേരും ഒന്നിച്ചു ചേർന്നാണ് പ്രസിദ്ധീകരിച്ചിരുന്നത്.
തെരഞ്ഞെടുത്ത ഗ്രന്ഥസൂചികകൾ The Cave at Vari.
Marble Reliefs , Journal of Archeology, Vol.
7, No. 3, (1903), p 301-319 Readings in Greek History, From Homer to the Battle of Cheronea; a Collection of Extractions from the Sources .
Boston: University of California Libraries, 1914 Some Balkan and Danubian Connexions of Troy ,  Journal of Historical Studies 39 (1919), 185-201 New Light on Some Problems of Ancient History Classical World 15 (1921), 10-15.
A mediaeval humanist: Michael Akominatos , New Haven: Yale University Press, 1923 Rome of the kings an archæological setting for Livy and Virgil , New York: E.P Dutton Co., 1925 Corinth Series : results of excavations conducted by the American school of classical studies at Athens.
, Decorated architectural terracottas ,  Cambridge: Pub.
for the American School of Classical Studies at Athens Harvard University Press, 1929, (with Lida Shaw King) The Ancient City of Athens: Its Topography and Monuments , Chicago: Argonaut, 1953 അവലംബം
ഇഡാ മരിയ വർഗാസ് 1963 ലെ ദേശീയ ഗവർണർ കോൺഫറൻസിൽ വർഗാസും ഫ്ലോറിഡ ഗവർണർ സി. ഫാരിസ് ബ്രയൻ്റും.
ഐഡ മരിയ ബ്രൂട്ടോ വർഗാസ് (ജനനം ഡിസംബർ 31, 1944) ഒരു ബ്രസീലിയൻ അഭിനേത്രിയും സൗന്ദര്യ രാജ്ഞിയുമാണ്.
1963-ൽ ഫ്ലോറിഡയിലെ മിയാമി ബീച്ചിൽ വെച്ച് മിസ് യൂണിവേഴ്‌സ് ആയി കിരീടമണിഞ്ഞു.
മുമ്പ് അവർ മിസ് ബ്രസീൽ ആയിരുന്നു.
പിന്നീട് മരിയ ഒലീവിയ റെബൂസാസ് ഈ കിരീടമണിഞ്ഞു.
ഒരു പ്രധാന അന്താരാഷ്ട്ര സൗന്ദര്യമത്സരത്തിൽ വിജയിക്കുന്ന അവരുടെ രാജ്യത്ത് നിന്നുള്ള ആദ്യ വ്യക്തിയായിരുന്നു അവർ.
റിയോ ഗ്രാൻഡെ ഡോ സുൾ സ്വദേശിയാണ് വർഗാസ്.
വാഷിംഗ്ടൺ ഡിസിയുടെ പ്രാന്തപ്രദേശമായ മേരിലാൻഡിലെ ലാൻഡ്ഓവർ ഹിൽസിൽ അവരുടെ ഭരണകാലത്ത് അവർ ഒരു ക്യാപിറ്റൽ പ്ലാസ മാൾ തുറന്നിരുന്നു.
ബാഹ്യ ലിങ്കുകൾ missesdobrasil.com, in Portuguese Archived 2004-09-26 at the Wayback Machine .
അവലംബം ↑ "Capital Plaza Center Opened by Gov. Tawes," by Donald L. Hymes, The Washington Post and Times-Herald , August 8, 1963, p. A17.
ഇട്ടൂലി പാത്തൂലി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു നാടൻ കളിയാണ് ഇട്ടൂലി പാത്തൂലി / ചൂട് തണുപ്പ് .
കുറേപേർ ഒന്നിച്ചു ഒരു സ്ഥലത്തിരിക്കുക.
എല്ലാവരും ഒരേദിശയിൽ തന്നെ നോക്കി കണ്ണടച്ചിരിക്കുംപോൾ, കൂട്ടത്തിൽ നിന്നും തെരഞ്ഞെടുക്കപ്പെട്ട ഒരാൾ ഒരു സേഫ്ടി പിന്നോ, അതുപോലെയുള്ള ചെറിയ എന്തെങ്കിലും സാധനമോ മറ്റുള്ളവർ കാണാതെ നിലത്തു എവിടെയെങ്കിലും ഒളിപ്പിക്കുക.
ഒളിപ്പിച്ച ശേഷം അയാൾ മറ്റുള്ളവരോട് കണ്ടുപിടിക്കാൻ പറയുക.
കണ്ടുപിടിക്കുന്ന ആൾ അടുത്ത പ്രാവശ്യം സാധനം ഒളിപ്പിക്കുക.
ഇങ്ങനെ കളി തുടരാം.
സാധനം കണ്ടു പിടിക്കാൻ മറ്റുള്ളവർ ശ്രമിക്കുമ്പോൾ സാധനത്തിനു അടുത്താണ് അവരെന്കിൽ ചൂട് ചൂട് എന്ന് പറയും.
സാധനത്തിനു വളരെ അടുത്താണെങ്കിൽ " കൊടും ചൂട് " എന്ന് പറയും.
സാധനത്തിൽ  നിന്നും അകലെയാണെങ്കിൽ തണുപ്പ് തണുപ്പ് എന്നും വളരെ അകലെ ആണെങ്കിൽ " കൊടും തണുപ്പ് " പറഞ്ഞും സാധനം ഒളിപ്പിച്ച ആൾ കളിക്കുന്ന ആളെ സഹായിക്കുന്നതാണ്.
ഈ കളി 'ചൂട് തണുപ്പ്' എന്ന പേരിലും പല സ്ഥലത്തും അറിയപ്പെടുന്നുണ്ട്.
ഇട്രുസ്കൻ ഐതിഹ്യം ഇംഗ്ലീഷ് വിലാസം https://ml.wikipedia.org/wiki/Etruscan_mythology ടൈഫൺ എന്ന ദൈവത്തിന്റെ ഇട്രുസ്കൻ ചുവർചിത്രം
വടക്കൻ ഇറ്റലിയിൽ ജീവിച്ചിരുന്ന ഒരു വർഗ്ഗമാണ് ഇട്രുസ്കന്മാർ .
ഇവരുടെ ഉദ്ഭവത്തേക്കുറിച്ച് കാര്യമായ വിവരങ്ങളൊന്നും ഇന്ന് ലഭ്യമല്ല.
ഈ സംസ്കാരം പിന്നീട് റോമൻ സംസ്കാരത്തിൽ ലയിച്ച് ചേരുകയും, രാഷ്ട്രീയപരമായി റോമൻ റിപ്പബ്ലിക്കിന്റെ ഭാഗമാകുകയും ചെയ്തു.
പല ഇട്രുസ്കൻ വിശ്വാസങ്ങളും ആചാരങ്ങളും ആരാധനാമൂർത്തികളും പിന്നീട് റോമൻ സംസ്കാരത്തിന്റെ ഭാഗമായിത്തീർന്നു.
ആദ്യകാലത്ത് പ്രവാചകന്മാർ തങ്ങൾക്ക് വെളിപ്പെടുത്തിത്തന്നതാണ് തങ്ങളുടെ മതമെന്നാണ് ഇട്രുസ്കന്മാരുടെ വിശ്വാസം.
അവലംബം ↑ Cary, M.; Scullard, H. H., A History of Rome.
Page 24.
3rd Ed.
ISBN 0-312-38395-9 .
ഇഡ ബാർണി
ഇഡ ബാർണി (നവംബർ 6, 1886 – മാർച്ച് 7, 1982) ഒരു അമേരിക്കൻ ജ്യോതിശാസ്ത്രജ്ഞയാണ്.
150,000 നക്ഷത്രങ്ങളുടെ ആസ്ട്രോമെട്രിക് അളവുകൾ 22 വാല്യങ്ങളായി അവർ പ്രസിദ്ധീകരിച്ചു.
ഇതവരെ പ്രസിദ്ധയാക്കി.
അമേരിക്കയിലെ സ്മിത്ത് കോളജിലും യേൽ സർവ്വകലാശാലയിലുമാണ് അവർ തന്റെ പഠനം പൂർത്തിയാക്കിയത്.
യേൽ സർവ്വകലാശാലയുടെ വാനനിരീക്ഷണാലയത്തിലാണ് ഇഡ തന്റെ ജോലിസമയം കൂടുതൽ സമയവും ചിലവൊഴിച്ചത്.
1952ലെ വാനശാസ്ത്രത്തിൽ ആനി ജെ കാനൻ അവാർഡ് നേടി.
1886 നവംബർ 6നാണ് കണക്റ്റിക്കട്ടിലെ ന്യൂ ഹേവെനിൽ ആണ് ഇഡ ബാർണി ജനിച്ചത്.
ബാർണിയുടെ മാതാവ് ഇഡ ബുഷ്നെൽ ബാർണിയും പിതാവ് സാമുവൽ എബൻ ബാർണിയും ആയിരുന്നു.
യേൽ സർവ്വകലാശാല വാനനിരീക്ഷണകേന്ദ്രത്തിൽനിന്നും വിരമിച്ചശേഷം അവർ ന്യൂ ഹേവനിൽ താമസമുറപ്പിച്ചു.
അവിടെവച്ച് അവർ, 7 മാർച്ച് 1982നു തന്റെ തൊണ്ണൂറ്റഞ്ചാം വയസ്സിൽ മരിച്ചു.
അവലംബം കുറിപ്പുകൾ അടിക്കുറിപ്പ് Citations References {{ citation }} : Invalid | ref=harv ( help ) ; Unknown parameter | subscription= ignored ( | url-access= suggested) ( help ) {{ citation }} : Invalid | ref=harv ( help ) {{ citation }} : Invalid | ref=harv ( help ) {{ citation }} : Invalid | ref=harv ( help ) ; Unknown parameter | editors= ignored ( | editor= suggested) ( help ) കൂടുതൽ വായനയ്ക്ക് (subscription required) (subscription required)
ഇട്ടോണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പാലക്കാട്‌ ജില്ലയിലെ പട്ടാമ്പി താലുക്കിൽ തിരുമിറ്റക്കോട് ഗ്രാമപഞ്ചായത്തിലെ തിരുമിറ്റക്കോട് 2nd വില്ലേജിൽ ഉൾപ്പെടുന്ന ഒരു ഗ്രാമമാണ് ഇട്ടോണം .
ജനങ്ങളിൽ കൂടുതലും ഹിന്ദുവും മുസ്ലിമും ആണ്.
ഇട്ടോണം വളവു എന്നാണ് പ്രധാന സ്ഥലം അറിയപെടുന്നത്.
ഇത് പാലക്കാട്‌- തൃശൂർ ജില്ലകളുടെ അതിർത്തിയാണ്.
ഇട്ടോണത്തു ഒരു ശിവ-വിഷ്ണു ക്ഷേത്രമുണ്ട്.
കുണ്ടുകുളങ്ങര ശിവക്ഷേത്രം.
ഇട്ടോണം സെൻറ്ററിൽ തന്നെ ഒരു മുസ്ലിം നമസ്കരപള്ളിയും ഉണ്ട്
ഇഡാ ബാഗസ് മേഡ് ഇംഗ്ലീഷ് വിലാസം https://ml.wikipedia.org/wiki/Ida_Bagus_Made
ഇഡാ ബാഗസ് മേഡ് പോളിംഗ് (1915-1999) ഒരു പരമ്പരാഗത ബലിനീസ് ചിത്രകാരനായിരുന്നു.
ഇഡാ ബാഗസ്  തെബസായ അല്ലെങ്കിൽ ഗുസ് മേഡ് എന്നും അറിയപ്പെടുന്നു.
ബാലിയിലെ ഒരു പരമ്പരാഗത ചിത്രകാരനായിരുന്നു ഇഡാ ബാഗസ് മേഡ് അഥവാ ഇഡാ ബാഗസ് മേഡ് പോലെങ് .
1915 ൽ ബാലിയിലെ ടെബാസയിൽ ഒരു ബ്രാഹ്മണ കുടുംബത്തിൽ ജനിച്ച ഇദ്ദേഹത്തിന്റെ പിതാവ് എടാ ബാഗ്‌സ് കെംപെങ് (1897 -1952) ഒരു അറിയപ്പെടുന്ന ചിത്രകാരനായിരുന്നു.
അദ്ദേഹത്തിന് 1937 ൽ പാരീസിൽ വച്ച് നടന്ന അന്താരാഷ്ട്ര കൊളോണിയൽ ചിത്ര പ്രദർശനത്തിൽ വെള്ളി മെഡൽ ലഭിച്ചിട്ടുണ്ട്.
പിതാവിന്റെ ശിക്ഷണത്തിൽ ചിത്ര രചനയുടെ ബാലപാഠങ്ങൾ പഠിച്ച ഇദ്ദേഹം പിന്നീട് റുഡോൾഫ് ബോണറ്റ് എന്ന ചിത്രകാരന്റെ കീഴിൽ പരിശീലനം നേടുകയും ചെയ്തു.
ഇരുപത്തിഒന്നാമത്തെ വയസ്സിൽ ബാലീ ചിത്രകലയെ വാണിജ്യവത്കരണത്തിൽ നിന്നും സംരക്ഷിക്കാൻ 1936 ൽ സ്ഥാപിച്ച പിതാമഹ കലാകാര സംഘത്തിൽ ഇദ്ദേഹം അംഗമായി.
ഇദ്ദേഹത്തിന്റെ ചിത്രങ്ങൾ ലോകത്തിന്റെ വിവിധ മ്യൂസിയങ്ങളിൽ പ്രദർശനത്തിന് വച്ചിട്ടുണ്ട്.
1999 ൽ രോഗബാധിതനായി അന്തരിച്ച ഇദ്ദേഹത്തിന്റെ നൂറോളും ചിത്രങ്ങൾ പുരി ലുക്കിസൺ മ്യൂസിയത്തിലേക്കു 2000 ൽ ഇദ്ദേഹത്തിന്റെ ഭാര്യ ഗുസ്റ്റി നിനഗ് കൈമാറുകയുണ്ടായി.
ഇഡിഎക്സ് ഇംഗ്ലീഷ് വിലാസം https://ml.wikipedia.org/wiki/EdX
ഒരു ബൃഹത് ഓൺലൈൻ പഠന സേവന (മൂക്) ദാതാവാണു് ഇഡിഎക്സ് (edX).
ലോകത്തെമ്പാടുമുള്ള വിദ്യാർത്ഥികൾക്കായി വിവിധ വിഷയങ്ങളിൽ ബിരുദ തലത്തിലുള്ള കോഴ്സുകൾ ഇഡിഎക്സ് സൗജന്യമായി നൽകുന്നു.
മറ്റു മൂക് ദാതാക്കളിൽ നിന്നു വ്യത്യസ്തമായി ഒരു ഓപൺ സോഴ്സ് പ്ലാറ്റ്ഫോമാണു (ഓപൺ ഇഡിഎക്സ്) ഇഡിഎക്സ് ഉപയോഗിക്കുന്നതു്.
മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി , ഹാർവാർഡ് സർവകലാശാല എന്നീ സ്ഥാപനങ്ങൾ ചേർന്ന് 2012ലാണു് ഇഡിഎക്സ് തുടങ്ങിയതു്.
എഴുതപതിലധികം വിദ്യാഭ്യാസ സ്ഥാപനങ്ങൾ, ധാരാളം ലാഭേച്ഛയില്ലാത്ത സംഘടനകൾ, വിവിധ കോർപ്പറേഷനുകൾ എന്നിവ ഇഡിഎക്സുമായി ചേർന്ന് പ്രവർത്തിക്കുന്നുണ്ട്.
2016 ഡിസംബർ വരെയുള്ള കണക്കു പ്രകാരം, 1270 കോഴ്സുകളിലായി ഒരു കോടിയിലേറെ വിദ്യാർത്ഥികൾ ഇഡിഎക്സിൽ പഠിക്കുന്നുണ്ട്.
ഓപൺ ഇഡിഎക്സ്
ഓൺലൈൻ പഠന സൗകര്യങ്ങൾ നൽകാൻ വേണ്ടി വിവിധ സ്ഥാപനങ്ങൾക്ക് ഉപയോഗിക്കാവുന്ന ഒരു പ്ലാറ്റ്ഫോമാണു ഓപൺ ഇഡിഎക്സ്.
ഇഡിഎക്സിനായി വികസിപ്പിച്ചെടുത്ത ഈ പ്ലാറ്റ്ഫോം 2013 ജൂണിൽ ഓപൺ സോഴ്സ് ആയി ലഭ്യമാക്കി.
പൈത്തൺ , ജാങ്കോ എന്നിവ ഉപയോഗിച്ച് തയ്യാറാക്കിയിരിക്കുന്ന ഓപൺ ഇഡിഎക്സിന്റെ സോഴ്സ് കോഡ് പുർണമായും ഗിറ്റ്ഹബ്ബിൽ ലഭ്യമാണു്.
അഹാന കൃഷ്ണ ഇംഗ്ലീഷ് വിലാസം https://ml.wikipedia.org/wiki/Ahaana_Krishna
ഒരു മലയാള ചലച്ചിത്ര അഭിനേത്രിയാണ് അഹാന കൃഷ്ണ (ജനനം: 13 ഒക്ടോബർ 1995).
2014ൽ രാജീവ് രവി സംവിധാനം ചെയ്ത് പുറത്തിറങ്ങിയ ഞാൻ സ്റ്റീവ് ലോപ്പസ് എന്ന ചലച്ചിത്രമായിരുന്നു ആദ്യമായി അഭിനയിച്ച ചലച്ചിത്രം.
മലയാള ചലച്ചിത്ര അഭിനേതാവ് കൃഷ്ണകുമാറിന്റെ മകളാണ്.
ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രത്തിൽ പ്രധാനപ്പെട്ട കഥാപാത്രത്തെ അവതരിപ്പിക്കുകയുണ്ടായി.
1995 ഒക്ടോബർ 13ന് തിരുവനന്തപുരത്ത് ജനിച്ചു.
മലയാള ചലച്ചിത്ര അഭിനേതാവ് കൃഷ്ണകുമാറിന്റെയും സിന്ധുവിന്റെയും മകളാണ്.
തിരുവനന്തപുരത്തെ ഹോളി എയ്ഞ്ചൽസ് ഐ.എസ്.സി സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി.
മദ്രാസ് സർവകലാശാലയിൽ നിന്നും ബിരുദം നേടി.
ഛായാഗ്രാഹകനും സംവിധായകനുമായ രാജീവ് രവിയുടെ രണ്ടാമത്തെ ചലച്ചിത്രമായ ഞാൻ സ്റ്റീവ് ലോപ്പസ് എന്ന ചലച്ചിത്രത്തിൽ അഭിനയിച്ചു.
ഇതായിരുന്നു ആദ്യമായി അഭിനയിച്ച ചലച്ചിത്രം.
മലയാള ചലച്ചിത്ര സംവിധായകൻ ഫാസിലിന്റെ മകൻ ഫർഹാൻ ഫാസിലായിരുന്നു ഈ ചലച്ചിത്രത്തിലെ മറ്റൊരു കേന്ദ്ര കഥാപാത്രത്തെ അവതരിപ്പിച്ചത്.
2014ൽ ഓണത്തോടനുബന്ധിച്ച് ഈ ചലച്ചിത്രം റിലീസ് ചെയ്യുകയുണ്ടായി.
2016ൽ കരി എന്ന സംഗീത ആൽബത്തിലും അഭിനയിച്ചിരുന്നു.
തുടർന്ന് 2017ൽ പുറത്തിറങ്ങിയ ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രത്തിൽ അഭിനയിച്ചു.
അഹാന കൃഷ്ണയുടെ അടുത്ത ചലച്ചിത്രം ടൊവിനോ തോമസിനൊപ്പമാണ്.
നിവിൻ പോളി, ഐശ്വര്യ ലക്ഷ്മി എന്നിവരാണ് ഈ ചലച്ചിത്രത്തിൽ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
അഭിനയിച്ച ചലച്ചിത്രങ്ങൾ വർഷം ചലച്ചിത്രം വേഷം അധിക വിവരങ്ങൾ 2014 ഞാൻ സ്റ്റീവ് ലോപസ് അഞ്ജലി ആദ്യ ചലച്ചിത്രം 2017 ഞണ്ടുകളുടെ നാട്ടിൽ ഒരിടവേള സാറാ ചാക്കോ TBA ലൂക്ക നിഹാരിക ചിത്രീകരണം ആൽബങ്ങൾ വർഷം ചലച്ചിത്രം വേഷം അധിക വിവരങ്ങൾ 2016 കരി Fighter സംഗീത ആൽബം 2017 വിസ്പേർസ് ആന്റ് വിസിൽസ് അഹാന (പിന്നണി ഗായികയുമാണ്) സംഗീത ആൽബം ഇതും കാണുക ഫർഹാൻ ഫാസിൽ രാജീവ് രവി അവലംബം ↑ ↑ Ahaana Krishna to romance Farhaan Fazil http://www.kaumudiglobal.com/innerpage1.php?newsid=44909 Archived 2018-06-12 at the Wayback Machine .
↑ Ahana Krishna's family ..
http://www.newindianexpress.com/entertainment/malayalam/Sindhu-talks-about-Life-with-Actor-Krishna-Kumar/2014/02/10/article2047666.ece Archived 2016-08-16 at the Wayback Machine .
↑ പുറം കണ്ണികൾ Ahaana Krishna on Facebook Ahaana Krishna's official Facebook page
അഹിലാവതി ഇംഗ്ലീഷ് വിലാസം https://ml.wikipedia.org/wiki/Ahilavati കർണ്ണൻ ഘടോൽകചനെ വധിച്ചു
മഹാഭാരതം കഥയിൽ ഭീമസേനന്ററെ പുത്രനായ ഘടോത്കചന്റെ പത്നിയാണ് അഹിലാവതി .
അഹിലാവതി നാഗ കന്യകയായിരുന്നു .
അവരെ വിവാഹം കഴിക്കാനായി ഘടോൽക്കചൻ മത്സരത്തിൽ ഏർപ്പെടുകയും അഹിലാവതിയുടെ എല്ലാ ചോദ്യങ്ങൾക്കും ഘടോൽക്കചൻ ഉത്തരം നൽകിയിരുന്നു വെന്നും പുരാണങ്ങൾ ഘോഷിക്കുന്നു.
ഘടോത്കചനു അഹിലാവതിയിൽ ജനിച്ച പുത്രനാണ് ബാർബാറികൻ .
അഹിംഗ്ന യക്ഷില്ലിബ മാംഗ് Ahing na Yekshiba Mang Ahing na Yekshiba Mang
ക്ഷേത്രി രാജൻ രചിച്ച മണിപ്പൂരി കാവ്യ സമാഹാരമാണ് അഹിംഗ്ന യക്ഷില്ലിബ മാംഗ്(കവിത) .
അഹല്യ (നാടകം)
പി.ആർ. ചന്ദ്രൻ രചിച്ച നാടകമാണ് അഹല്യ .
1971-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
അഹല്യനഗരി എക്സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Ahilyanagari_Express
തിരുവനന്തപുരം മുതൽ മദ്ധ്യപ്രദേശിലെ ഇൻഡോർ വരെ പ്രതിവാര സേവനം നടത്തുന്ന എക്സ്പ്രസ്സ് തീവണ്ടിയാണ് അഹല്യനഗരി എക്സ്പ്രസ്സ്.
(ക്രമസംഖ്യ: 16325/16326) ശനിയാഴ്ച രാവിലെ 05.45നു പുറപ്പെടുന്ന വണ്ടി കോയമ്പത്തൂർ, ചെന്നൈ, വിജയവാഡ, നാഗ്‌പൂർ, ഭോപ്പാൽ വഴി തിങ്കളാഴ്ച രാവിലെ 05.05നു ഇൻഡോറിൽ എത്തിച്ചേരുന്നു.
തിരികെ വൈകുന്നേരം 04.40നു പുറപ്പെടുന്ന വണ്ടീ ബുധനാഴ്ച വൈകുന്നേരം തിരുവനന്തപുരത്ത് എത്തിച്ചേരുന്നു.
അവലംബം ↑ http://indiarailinfo.com/train/ahilyanagari-express-16326-tvc-to-indb/5/59/8 ↑ http://indiarailinfo.com/train/ahilyanagari-express-16325-indb-to-tvc/4/8/59
അഹവാസ് ചെസ്ഡ് സെമിത്തേരി
അഹവാസ് ചെസ്ഡ് സെമിത്തേരി അലബാമയിലെ മൊബൈൽ നഗരത്തിൽ സ്ഥിതി ചെയ്യുന്ന ചരിത്രപ്രസിദ്ധമായ ഒരു ജൂത സെമിത്തേരിയാണ്.
1898-ൽ അഹവാസ് ചെസെഡ് സഭയാണ് ഇത് സ്ഥാപിച്ചത്.
ഷാരായ് ഷോമയിം സെമിത്തേരിയോട് ചേർന്നുള്ള ഇടുങ്ങിയ സ്ട്രിപ്പിൽ ഇത് ഏകദേശം 2 ഏക്കർ (0.81 ഹെക്ടർ) ഭൂമി ഉൾക്കൊള്ളുന്നു.
പത്തൊൻപതാം നൂറ്റാണ്ടിന്റെ അവസാനത്തിൽ റഷ്യൻ, കിഴക്കൻ യൂറോപ്യൻ ഓർത്തഡോക്സ് ജൂതന്മാരുൾപ്പെട്ട (ഇപ്പോൾ യാഥാസ്ഥിതികർ) കുടിയേറ്റക്കാരുടെ ഒരു കുത്തൊഴുക്ക് മൊബൈൽ നഗരം ദർശിക്കുകയും ഈ അവർ നഗരത്തിൽ ജർമ്മൻ ജൂത കുടിയേറ്റക്കാർ ഇതിനകം ആരംഭിച്ച സുസ്ഥിരമായ ഒരു പരിഷ്കൃത ജൂത സമൂഹത്തോടൊപ്പം ചേരുകയും ചെയ്തു.
നവാഗതർ 1894-ൽ ജേക്കബ് ലെവിൻസന്റെ വീട്ടിൽ കൂടിക്കാഴ്‌ച നടത്താൻ തുടങ്ങുകയും, തങ്ങളെ അഹവാസ് ചെസ്ഡ് അല്ലെങ്കിൽ "ലവ് ഓഫ് കൈൻഡ്നെസ്" എന്ന് വിളിക്കാൻ തുടങ്ങുകയും ചെയ്തു.
മറ്റ് സഭകൾ അനുഷ്ഠിക്കുന്നതിനേക്കാൾ കർശനമായി പുരാതന ജൂത ആചാരങ്ങൾ പാലിച്ചുകൊണ്ട് മരിച്ചവരെ അടക്കം ചെയ്യാൻ കഴിയുമെന്ന ധാരണയോടെ 1898 സെപ്തംബർ 29-ന് നവീകരണ സഭയുടെ ഷറായ് ഷോമയിം സെമിത്തേരിയോട് ചേർന്ന് അവർ ശ്മശാനത്തിനായി ഒരു സ്ഥലം വാങ്ങി.
അവലംബം ↑ U.S. Geological Survey Geographic Names Information System: Ahavas Chesed Cemetery ↑ Sledge, John Sturdivant.
Cities of Silence: A Guide to Mobile's Historic Cemeteries , pages 80-89.
Tuscaloosa, Alabama: University of Alabama Press, 2002.
അഹാർ ഇംഗ്ലീഷ് വിലാസം https://ml.wikipedia.org/wiki/Ahar
അഹാർ ( പേർഷ്യൻ : اهر , Azerbaijani : اهر ) ഇറാനിലെ കിഴക്കൻ അസർബൈജാൻ പ്രവിശ്യയിലെ അഹാർ കൗണ്ടിയിലെ ഒരു നഗരവും അതിൻറെ തലസ്ഥാനവുമാണ്.
2016 ലെ കനേഷുമാരി പ്രകാരം, 20,844 കുടുംബങ്ങളിലായി 100,641 ജനസംഖ്യയുള്ള പ്രവിശ്യയിലെ ഏറ്റവും ജനസംഖ്യയുള്ള നാലാമത്തെ നഗരമാണ് അഹാർ.
18-ഉം 19-ഉം നൂറ്റാണ്ടുകളിൽ കരദാഗ് ഖാനേറ്റിന്റെ തലസ്ഥാനമായി അഹാർ അറിയപ്പെട്ടിരുന്നു.
റുസ്സോ-പേർഷ്യൻ യുദ്ധത്തിന്റെ (1804-13) പശ്ചാത്തലത്തിൽ ഏകദേശം 3500 നിവാസികളുള്ള അഹാർ നഗരം ഖരാദാഗിലെ ഏക നഗരമായിരുന്നു.
1830-കളുടെ മധ്യത്തോടെ ഏകദേശം അറുനൂറോളം വീടുകളിൽ അയ്യായിരം മുതൽ ആറായിരം വരെ ജനസംഖ്യയുണ്ടായിരുന്നതായി കണക്കാക്കപ്പെടുന്നു.
1956 ആയപ്പോഴേക്കും നഗര ജനസംഖ്യ 19816 ആയി വർദ്ധിച്ചു.
2016 ലെ സെൻസസ് പ്രകാരം 20,844 കുടുംബങ്ങളിലായി 100,641 ആയിരുന്നു ഇവിടുത്തെ ജനസംഖ്യ.
ഈ ജനസംഖ്യാ കുതിച്ചുചാട്ടം ഉണ്ടായിരുന്നിട്ടുകൂടി നഗരം വളരെ ചെറിയ അയൽപക്കത്തുള്ളതും പിന്നീട് ഒരു വിനോദസഞ്ചാര കേന്ദ്രമെന്ന നിലയിൽ രാജ്യവ്യാപകമായി പ്രശസ്തി നേടിയതുമായ കലേബാർ നഗരത്തിനുമുന്നിൽ അതിൻറെ മുൻകാല പ്രാധാന്യം നഷ്‌ടപ്പെടുത്തുന്നു.
അസർബൈജാനിലെ പുരാതന നഗരങ്ങളിലൊന്നായിരുന്ന അഹാർ നഗരത്തിൻറെ ഇസ്ലാമിന് മുമ്പുള്ള പേര് "മൈമാദ്" എന്നായിരുന്നു.
12-13 നൂറ്റാണ്ടുകളിൽ, ജോർജിയൻ ഉത്ഭവമള്ള ഹ്രസ്വകാല പിഷ്‌റ്റെഗിനിഡ് രാജവംശം (1155-1231) ഭരിച്ചിരുന്ന സമ്പന്നമായ ഒരു എമിറേറ്റായിരുന്നു അഹാർ.
പതിമൂന്നാം നൂറ്റാണ്ടിന്റെ തുടക്കത്തിൽ യാഖുത് അൽ-ഹമാവി എഴുതിയത് അഹാർ ഒരു ചെറു പ്രദേശമായിരുന്നിട്ടും അഭിവൃദ്ധിയിലേയ്ക്ക് കുതിക്കുന്നതായാണ്.
ഇൽഖാനേറ്റിന്റെ ഭരണകാലത്ത് നഗരത്തിന് അതിന്റെ ഗതകാല പ്രാമുഖ്യം നഷ്ടപ്പെട്ടു.
പതിനാലാം നൂറ്റാണ്ടിന്റെ മധ്യത്തിൽ ഹംദല്ല മുസ്തൗഫി തൻറെ കുറിപ്പുകളിൽ അഹറിനെ ഒരു ചെറിയ പട്ടണമായി വിശേഷിപ്പിക്കുന്നു.
നിലവിൽ ഒരു ഇടത്തരം ഗ്രാമമായിരുന്ന മർദാനകോമുമായി ഇതിൻറെ നികുതി വരുമാനത്തെ താരതമ്യപ്പെടുത്താവുന്നതാണെന്ന് അദ്ദേഹം കണക്കാക്കുന്നു.
അസർബെയ്ജാനെ സഫാവി സാമ്രാജ്യത്തിൻറെ ആധിപത്യത്തിലാക്കുന്നതിനുള്ള സഫാവിദ് രാജാക്കന്മാരുടെ ഒരു അജണ്ടയെന്ന നിലയിൽ അവർ അഹാർ നഗരത്തിലാണ് ശ്രദ്ധ കേന്ദ്രീകരിച്ചത്.
അങ്ങനെ, ഷെയ്ഖ് ഷിഹാബ്-അൽ-ദീന്റെ ശവകുടീരം ഷാ അബ്ബാസ് അഹാർ നഗരത്തിൽ പുനർനിർമ്മിക്കപ്പെട്ടു.
യഥാക്രമം (1804-13), (1826-28) കാലഘട്ടങ്ങളിലെ രണ്ട് റുസ്സോ-പേർഷ്യൻ യുദ്ധങ്ങളിലും അഹാർ നഗരം വളരെയധികം കഷ്ടനഷ്ടങ്ങൾ അനുഭവിച്ചു.
1837-1843 കാലഘട്ടത്തിൽ പാശ്ചാത്യ സഞ്ചാരികൾ 700 ഓളം കുടുംബങ്ങളുള്ള അഹാർ എന്ന നഗരത്തെ വളരെ ദയനീയമായ അവസ്ഥയിൽ കണ്ടെത്തി.
ഖറാദാഗിലെ ഗവർണർമാരായി അയയ്ക്കപ്പെട്ട ഖ്വജർ രാജകുമാരന്മാർ തങ്ങളെ സ്ഥാനങ്ങളിൽനിന്ന് നീക്കം ചെയ്യുന്നതിനുമുമ്പ് കഴിയുന്നത്ര സമ്പത്ത് ശേഖരിക്കാൻ തിടുക്കം കൂട്ടുന്നതായി അവർക്ക് തോന്നി.
അറസ്ബരൻ ഗോത്രങ്ങളുടെ സായുധ പോരാട്ടങ്ങളിൽ പങ്കാളിയായിരുന്ന അഹാർ നഗരം പേർഷ്യൻ ഭരണഘടനാ വിപ്ലവത്തിന്റെ പ്രഭവകേന്ദ്രങ്ങളിലൊന്നായിരുന്നു.
വിപ്ലവ, പ്രതിവപ്ലവ ക്യാമ്പുകൾക്ക് യഥാക്രമം നേതൃത്വം നൽകിയത് ഖ്വറാദാഗ് മേഖലയിൽ നിന്നുള്ള സത്താർ ഖാനും റഹിംഖാൻ ചലാബിയാൻലൂവുമായിരുന്നു.
1925-ൽ റെസാ ഷായുടെ സൈന്യം അഹമ്മദ് ഷാ ഖജറിനെ സ്ഥാനഭ്രഷ്ടനാക്കി പഹ്‌ലവി രാജവംശം സ്ഥാപിച്ചപ്പോൾ, അഹാർ നഗരത്തിൻറെ ക്രമാനുഗതമായ പതനം ആരംഭിച്ചു.
പുതിയ രാജാവ് വംശീയ ദേശീയതയിലും സാംസ്കാരിക ഏകീകൃതതയിലും ഉറച്ചുനിൽക്കുകയും നിർബന്ധിതമായ പുനർവിഭജനം, വികേന്ദ്രീകരണം എന്നിവ ഉപയോഗിച്ച് തന്റെ നയങ്ങൾ നടപ്പിലാക്കുകയും ചെയ്തു.
നിവാസികളുടെ തുർക്കി സ്വത്വം നിഷേധിക്കാൻ അദ്ദേഹം ഖരദാഗിനെ അരാസ്ബറൻ എന്ന് പുനർനാമകരണം ചെയ്തു.
അവലംബം ↑ ↑ അഹാർ can be found at GEOnet Names Server , at this link , by opening the Advanced Search box, entering "-3051923"  in the "Unique Feature Id" form, and clicking on "Search Database".
↑ Bibliothèque orientale Elzévirienne, Volume 52; Volume 55, 1887 p.224.
↑ Robert Mignan , A Winter Journey Through Russia, the Caucasian Alps, and Georgia: Thence ...
,  Vol.
1, 1839, London ↑ {{ cite web }} :  CS1 maint: archived copy as title ( link ) ↑ ↑ ↑ Minorsky, Vladimir (1951), "The Georgian Maliks of Ahar."
BSOAS vol.
13/4, pp. 868-77.
↑ Yaqut ibn 'Abd Allah al-Rumi al-Hamawi, Charles Adrien Casimir Barbier de Meynard, Dictionnaire géographique, historique et littéraire de la Perse et des contrees adjacentes,  1851, Paris, p. 57 ↑ Yaqut ibn 'Abd Allah al-Rumi al-Hamawi, Charles Adrien Casimir Barbier de Meynard, Dictionnaire géographique, historique et littéraire de la Perse et des contrees adjacentes,  1851, Paris, p. 57 ↑ نزهةالقلوب ، حمداله مستوفی ، به کوشش محمد دبیر سیاقی ، انتشارات کتابخانه طهوری ، چاپ اول ، تهران ، ۱۳۳۶، ص.
۹۵.
↑ Kishwar Rizvi , The Safavid Dynastic Shrine: Architecture, Religion and Power in Early ...
, 2011, I.B.Tauris, p. 161 ↑ Richard Tappe, Frontier Nomads of Iran: A Political and Social History of the Shahsevan, 1997, Cambridge University Press, p. 171
അഹിംസ ഇംഗ്ലീഷ് വിലാസം https://ml.wikipedia.org/wiki/Ahimsa ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2010 ഫെബ്രുവരി) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
Apple ,
അഹിംസ ( Sanskrit : Devanagari ; अहिंसा ; IAST ahiṃsā , Pāli : avihiṃsā ) എന്ന പദം കൊണ്ട്   അർത്ഥമാക്കുന്നത് ഇതാണ് : ചിന്ത കൊണ്ടോ  വാക്കുകൊണ്ടോ  പ്രവൃത്തികൊണ്ടോ ഒന്നിനേയും വേദനിപ്പിക്കാതിരിക്കുക.
അഥവാ  മറ്റുള്ളവർക്ക് തൻറെ മേൽ മേൽപറഞ്ഞ രീതിയിൽ വേദനിപ്പിക്കാൻ പ്രചോതനം നൽകത്തക്കവിധത്തിലുള്ള ദൌർബല്യാവസ്ഥ സ്വയം ഉണ്ടാക്കാതിരിക്കുക.
ഈ വാക്ക് സംസ്കൃത ഭാഷയിൽ നിന്നും ഉരുത്തിരിഞ്ഞ് വന്നതാണ്.
നശിപ്പിക്കുക അല്ലെങ്കിൽ മുറിവേൽപ്പിക്കുക എന്നീ അർത്ഥം വരുന്ന സംസ്കൃത പദമായ ഹിംസ എന്ന വാക്കിന്റെ വിപരീതപദമാണ് നശിപ്പിക്കാതിരിക്കുക അല്ലെങ്കിൽ മുറിവേൽപ്പിക്കാതിരിക്കുക എന്നർത്ഥം വരുന്ന അഹിംസ .
അഹിംസക്ക് അക്രമരാഹിത്യം (മറ്റുള്ളവർക്ക് തന്നെ ആക്രമിക്കാൻ പ്രേരണനൽകുന്ന തരത്തിലുള്ള ദൌർബല്യം കൊണ്ട് നടക്കാതിരിക്കുക) എന്നൊരു അർത്ഥം കൂടിയുണ്ട്.
മൃഗങ്ങളടക്കമുള്ള എല്ലാ ജീവികളും പാലിക്കേണ്ട ഒരു ഗുണമായി അഹിംസയെ പല ഇന്ത്യൻ മതങ്ങളും കാണുന്നു.
അഹിംസ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ahimsa_(1981_film)
ഐ.വി. ശശിയുടെ സംവിധാനത്തിൽ 1981 -ൽ പുറത്തിറങ്ങിയ മലയാളചലച്ചിത്രമാണ് അഹിംസ .
മമ്മൂട്ടി , മോഹൻലാൽ , രതീഷ് എന്നിവർ പ്രധാന കഥാപാത്രങ്ങളെ അവതരിപ്പിച്ചു.
സീമ , പൂർണ്ണിമ ജയറാം , മേനക എന്നിവരായിരുന്നു നായികമാർ.
സുകുമാരൻ , ലാലു അലക്സ് , ജോസ് പ്രകാശ് , കുതിരവട്ടം പപ്പു , ബാലൻ കെ. നായർ , അച്ചൻകുഞ്ഞ് , പ്രതാപചന്ദ്രൻ , സുകുമാരി , സ്വപ്ന, രാജലക്ഷ്മി എന്നിവരും അഭിനയിച്ചു.
ബിച്ചു തിരുമല എഴുതിയ ഗാനങ്ങൾക്ക് എ.ടി. ഉമ്മർ സംഗീതം നൽകി.
ടി. ദാമോദരനാണ് തിരക്കഥ തയ്യാറാക്കിയത്.
കെ. നാരായണൻ എഡിറ്റർ.
അരുമ്പേര, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Arumbera,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ ഒരു പ്രാന്തപ്രദേശമാണ് അരുമ്പേര .
2016-ലെ ജനസംഖ്യാ കണക്കെടുപ്പ് പ്രകാരം 268 പേർ ഇവിടെ വസിക്കുന്നു.
ഇവിടെ സാൻഡ്‌സ്റ്റോണിൽ നിന്നും പുതിയ പ്രീകാമ്പ്രിയൻ ഫോസിലുകൾ ലഭിച്ചിട്ടുണ്ട്.
അരുന്ധതി ഭട്ടാചാര്യ ഇംഗ്ലീഷ് വിലാസം https://ml.wikipedia.org/wiki/Arundhati_Bhattacharya
ഇന്ത്യയിലെ ഏറ്റവും വലിയ പൊതുമേഖലാ ബാങ്കായ സ്റ്റേറ്റ് ബാങ്ക് ഓഫ് ഇന്ത്യയുടെ ചെയർപേഴ്സണായ ആദ്യത്തെ വനിതയാണ് അരുന്ധതി ഭട്ടാചാര്യ (ജനനം:1956 മാർച്ച് 18).
ഫോബ്സ് മാസിക തയ്യാറാക്കിയ ലോകത്തെ അതിശക്തരായ വനിതകളുടെ പട്ടികയിൽ ഇവർ മുപ്പതാം സ്ഥാനത്ത് എത്തിയിട്ടുണ്ട്.
കൊൽക്കത്തയിലെ ഒരു ബംഗാളി ഹിന്ദു ബ്രാഹ്മണകുടുംബത്തിലാണ് അരുന്ധതി ജനിച്ചത്.
കുട്ടിക്കാലത്ത് ഭിലായിയിലാണ് വളർന്നത്.
പിതാവ് പ്രോദ്യുത് കുമാർ ഭിലായിയിലെ ഉരുക്കുനിർമ്മാണശാലയിലെ ജീവനക്കാരനായിരുന്നു.
മാതാവ് കല്യാൺ മുഖർജി ബൊക്കാറൊയിലെ ഒരു ഹോമിയോ ഡോക്ടറായിരുന്നു .
ബൊക്കാറൊയിലെ സെന്റ്‌.
സേവ്യേഴ്സ് സ്കൂളിലാണ് അരുന്ധതി പ്രാഥമിക വിദ്യാഭ്യാസം പൂർത്തിയാക്കിയത്.
പിന്നീട് കൊൽക്കത്തയിലെ ബ്രാബോൺ കോളേജിലും ജഡാവ്പൂർ യൂണിവേഴ്സിറ്റിയിലുമായി ഇംഗ്ലീഷ് സാഹിത്യപഠനവും പൂർത്തിയാക്കി.
ഖഡഗ്പൂർ ഐ.ഐ.ടി.യിലെ ഒരു പ്രൊഫസറെയാണ് വിവാഹം കഴിച്ചത്.
1977 സെപ്റ്റംബറിൽ സ്റ്റേറ്റ് ബാങ്ക് ഓഫ് ഇന്ത്യയിൽ ഒരു പ്രൊബേഷണറി ഓഫീസറായാണ് അരുന്ധതിയുടെ തുടക്കം.
പിന്നീട് 36 വർഷത്തെ ഉദ്യോഗജീവിതത്തിനിടയിൽ ബാങ്കിന്റെ വിവിധ സംരംഭങ്ങളുടെ മേൽനോട്ടചുമതല വഹിച്ചു.
ബാങ്കിന്റെ ന്യൂയോർക്ക് ശാഖയിലും പ്രവർത്തിച്ചു.
എസ്.ബി.ഐ. ക്യാപ്പിറ്റൽ മാർക്കറ്റ്സ് ലിമിറ്റഡിന്റെ മാനേജിംഗ് ഡയറക്ടറായും ചീഫ് എക്സിക്യൂട്ടീവ് ഓഫീസറായും പ്രവർത്തിട്ടുണ്ട്.
കൂടാതെ എസ്.ബി.ഐ. ഡെപ്യൂട്ടി എം.ഡി.യായും കോർപ്പറേറ്റ് ഡെവലപ്മെന്റ് ഓഫീസറായും സേവനമനുഷ്ഠിച്ചു.
2013 ഒക്ടോബറിൽ ബാങ്കിന്റെ ചെയർപേഴ്സൺ ആയിരുന്ന പ്രതീപ് ചൗധുരി വിരമിച്ചതോടെയാണ് അരുന്ധതി ചുമതലയേറ്റത്.
ബഹുമതികൾ 2015-ൽ ഫോബ്സ് മാസിക തയ്യാറാക്കിയ ലോകത്തെ അതിശക്തരുടെ പട്ടികയിൽ മുപ്പതാം സ്ഥാനം.
2015-ൽ ഫോറിൻ പോളിസി മാസികയുടെ ടോപ് 100 ഗ്ലോബൽ തിങ്കേഴ്സ് പട്ടികയിൽ ഇടം നേടി.
2015-ൽ ഫോർച്യൂൺ മാസികയുടെ ഏഷ്യാ-പസഫിക് മേഖലയിലെ അതിശക്തരായ വനിതകളുടെ പട്ടികയിൽ നാലാം സ്ഥാനം.
അവലംബം ബാഹ്യ ലിങ്കുകൾ Watch complete interview: The banker to the next generation, Arundhati Bhattacharya Archived 2018-02-27 at the Wayback Machine .
Feministaa.com 7 Lesser Known Facts About Arundhati Bhattacharya That You Probably Didn’t Know .
storypick.com Know how SBI chief Arundhati Bhattacharya changed India's largest bank for the better .
Business Insider India Arundhati Bhattacharya collected news and commentary at BloombergQuint
അരുന്ധതി സുബ്രഹ്മണ്യം ഇംഗ്ലീഷ് വിലാസം https://ml.wikipedia.org/wiki/Arundhathi_Subramaniam
സംസ്കാരത്തെയും ആത്മീയതയെയും കുറിച്ച് എഴുതിയിട്ടുള്ള ഒരു ഇന്ത്യൻ കവിയും എഴുത്തുകാരിയുമാണ് അരുന്ധതി സുബ്രഹ്മണ്യം.
കവിതയിലും ഗദ്യത്തിലുമായി പതിമൂന്ന് പുസ്തകങ്ങളുടെ രചയിതാവാണ് അരുന്ധതി സുബ്രഹ്മണ്യം.
കവിതയ്ക്കുള്ള റാസ അവാർഡ്, സാഹിത്യത്തിനുള്ള സീ വുമൺസ് അവാർഡ്, ഇറ്റലിയിലെ ഇന്റർനാഷണൽ പിയറോ ബിഗോങ്കിയാരി പ്രൈസ്, ചാൾസ് വാലസ്, വിസിറ്റിംഗ് ആർട്‌സ്, ഹോമി ഭാഭ ഫെല്ലോഷിപ്പുകൾ എന്നിവ അവർക്ക് ലഭിച്ചിട്ടുണ്ട്.
അവരുടെ കവിതാസമാഹാരം, വെൻ ഗോഡ് ഈസ് എ ട്രാവലർ , പൊയട്രി ബുക്ക് സൊസൈറ്റിയുടെ സീസൺ ചോയ്സ് ആയിരുന്നു.
2015 ലെ ടിഎസ് എലിയറ്റ് പ്രൈസിനായി ഷോർട്ട്‌ലിസ്റ്റ് ചെയ്യപ്പെട്ട ഈ കവിതാസമാഹാരം  2020 ലെ സാഹിത്യ അക്കാദമി അവാർഡും നേടി.
അവരുടെ കവിതകൾ റീസൺ ഫോർ ബിലൊങിങ്: ഫോർട്ടീൻ കണ്ടമ്പററി പൊയറ്റ്സ് (പെൻഗ്വിൻ ഇന്ത്യ); സിക്സ്റ്റി ഇന്ത്യൻ പൊയറ്റ്സ് (പെൻഗ്വിൻ ഇന്ത്യ), ബോത്ത് സൈഡ്സ് ഓഫ് ദ സ്കൈ (നാഷണൽ ബുക്ക് ട്രസ്റ്റ്, ഇന്ത്യ), വി സ്പീക്ക് ഇൻ ചേഞ്ചിങ് ലാംഗ്വേജസ് (സാഹിത്യ അക്കാദമി), ഫുൾക്രം നമ്പർ 4: ആൻ ആനുവൽ ഓഫ് പൊയട്രി ആൻഡ് ഏസ്തറ്റിക്സ് (ഫുൾക്രം പോയട്രി പ്രസ്സ്, യുഎസ്), ദി ബ്ലൂഡാക്സ് ഓഫ് കണ്ടമ്പററി ഇന്ത്യൻ പൊയറ്റ്സ് (ബ്ലഡക്സ്, യുകെ), ആന്തോളജി ഓഫ് ഇന്ത്യൻ പൊയറ്റ്സ് (യുണൈറ്റഡ് സ്റ്റേറ്റ്സ്), 151 ഇന്ത്യൻ ഇംഗ്ലീഷ് കവികളെ ഉൾപ്പെടുത്തി, വിവേകാനന്ദ് ഝാ എഡിറ്റ് ചെയ്ത്, ഹിഡൻ ബ്രൂക്ക് പ്രസ്സ്, കാനഡ പ്രസിദ്ധീകരിച്ച ദി ഡാൻസ് ഓഫ് ദി പീക്കോക്ക് : ആൻ ആന്തോളജിഓഫ് ഇംഗ്ലീഷ് പൊയട്രി ഫ്രൊം ഇന്ത്യ , അറ്റ്ലസ്: ന്യൂ റൈറ്റിംഗ് (ക്രോസ്വേഡ്/ ആർക്ക് ആർട്ട്സ്) എന്നിവയിൽ പ്രസിദ്ധീകരിച്ചിട്ടുണ്ട്.
മുംബൈയിലെ നാഷണൽ സെന്റർ ഫോർ പെർഫോമിംഗ് ആർട്‌സിൽ ഡാൻസ് ചൗരഹ (ഇന്റർ-ആർട്‌സ് ഫോറം) മേധാവിയായും, കൂടാതെ പോയട്രി ഇന്റർനാഷണൽ വെബിന്റെ ഇന്ത്യ ഡൊമെയ്‌നിന്റെ എഡിറ്ററായും അവർ പ്രവർത്തിച്ചിട്ടുണ്ട്.
2015 ജനുവരി 25-ന് കവിതയ്ക്കുള്ള ആദ്യത്തെ ഖുശ്വന്ത് സിംഗ് സ്മാരക സമ്മാനം അരുന്ധതിയുടെ 'വെൻ ഗോഡ് ഈസ് എ ട്രാവലർ (ദൈവം ഒരു സഞ്ചാരിയായപ്പോൾ)' എന്ന കൃതി നേടി.
2017 ഡിസംബർ 22-ന് കലിംഗ സാഹിത്യോത്സവത്തിൽ പ്രഖ്യാപിച്ച ആദ്യ മിസ്റ്റിക് കലിംഗ സാഹിത്യ അവാർഡ് അരുന്ധതി നേടി.